ΚΑΝΟΝΙΣΜΟΣ (ΕΚ) αριθ. 1651/98 ΤΗΣ ΕΠΙΤΡΟΠΗΣ της 27ης Ιουλίου 1998 περί καθορισμού του συντελεστή μείωσης για τον υπολογισμό της ποσότητας μπανανών που πρέπει να χορηγηθεί σε κάθε επιχειρηματία της κατηγορίας Γ στο πλαίσιο της δασμολογικής ποσόστωσης για το 1998 (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, περί κοινής οργανώσεως της αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2),

τον κανονισμό (ΕΟΚ) αριθ. 1442/93 της Επιτροπής, της 10ης Ιουνίου 1993, περί λεπτομερειών εφαρμογής του καθεστώτος εισαγωγής μπανανών στην Κοινότητα (3), όπως τροποποιήθηκε τελευταία από τον κανονισμό (ΕΚ) αριθ. 1409/96 (4), και ιδίως το άρθρο 4 παράγραφος 4,

Εκτιμώντας:

ότι ο κανονισμός (ΕΚ) αριθ. 2154/97 της Επιτροπής (5), για την προσωρινή εφαρμογή του άρθρου 4 παράγραφος 4 του κανονισμού (ΕΟΚ) αριθ. 1442/93, εν αναμονή της προσαρμογής των διαθέσιμων δασμολογικών ποσοστώσεων μετά από την προσχώρηση της Αυστρίας, της Φινλανδίας και της Σουηδίας, έχει καθορίσει για το 1998 το συντελεστή μείωσης που πρέπει να εφαρμόζεται στην αίτηση ετήσιας χορήγησης κάθε επιχειρηματία της κατηγορίας Γ, επί τη βάσει διαθέσιμης δασμολογικής ποσόστωσης 2 200 000 τόνων 7

ότι, οι διαθέσιμες δασμολογικές ποσοστώσεις καθορίστηκαν εν συνεχεία σε 2 553 000 τόνους για το 1998, με τον κανονισμό (ΕΚ) αριθ. 1645/98 της Επιτροπής (6) 7 ότι, εντούτοις, η ειδική ποσότητα 16 500 τόνων που αποθεματοποιείται για την επίλυση περιπτώσεων υπερβολικής χαλεπότητας, δεν πρέπει να λαμβάνεται υπόψη για τον καθορισμό του εν λόγω συντελεστή μείωσης 7

ότι, επ' αυτής της βάσης, χρειάζεται να καθοριστεί ο νέος συντελεστής για το 1998 και, για λόγους σαφήνειας, να καταργηθεί ο κανονισμός (ΕΚ) αριθ. 2154/97 7

ότι τα μέτρα που προβλέπονται στον παρόντα κανονισμό πρέπει να τεθούν σε ισχύ αμέσως, δεδομένων των προθεσμιών που προβλέπονται στον κανονισμό (ΕΟΚ) αριθ. 1442/93 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μπανανών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο πλαίσιο της δασμολογικής ποσόστωσης που προβλέπεται στα άρθρα 18 και 19 του κανονισμού (ΕΟΚ) αριθ. 404/93, η ποσότητα που πρέπει να χορηγηθεί σε κάθε επιχειρηματία της κατηγορίας Γ, για το 1998, υπολογίζεται εφαρμόζοντας τον συντελεστή μείωσης 0,000368 στην ποσότητα της αίτησης χορήγησης, σύμφωνα με τις διατάξεις του άρθρου 4 παράγραφος 4 του κανονισμού (ΕΟΚ) αριθ. 1442/93.

Άρθρο 2

Ο κανονισμός (ΕΚ) αριθ. 2154/97 καταργείται.

Άρθρο 3

Ο παρών κανονισμός τίθεται σε ισχύ την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 47 της 25. 2. 1993, σ. 1.

(2) ΕΕ L 349 της 31. 12. 1994, σ. 105.

(3) ΕΕ L 142 της 12. 6. 1993, σ. 6.

(4) ΕΕ L 181 της 20. 7. 1996, σ. 13.

(5) ΕΕ L 297 της 31. 10. 1997, σ. 120.

(6) Βλέπε σελίδα 53 της παρούσας Επίσημης Εφημερίδας.